Държавен вестник, бр. 103, 2024 г., стр. 59

БРОЙ  103	
Д Ъ Р Ж А В Е Н  В Е С Т Н И К 	
СТР.  59   
Чл. 423. (1) Производителят трябва да 
осигури резултатите от измерване да са в 
определените допустими граници и да по­
сочи условията, при които е изпълнено това 
изискване.
(2) За скоростомери за средна скорост, 
освен информацията по ал. 1, производителят 
трябва да предостави информация за начи­
на на синхронизиране на времето на двете 
контролни точки и начина на определяне на 
базовото разстояние.
(3) За базово разстояние на участък за 
измерване на средна скорост се използва въз­
можно най-късата и позволена от Закона за 
движение по пътищата траектория на движение. 
Базовото разстояние се измерва еднократно с 
допустима грешка ± 1 % преди първоначалния 
монтаж и се маркира надеждно. При промяна 
на геометрията на пътя и/или промяна на
инфраструктурата, водещи до трайни измене­
ния на пътния участък, базовото разстояние 
трябва да бъде измерено отново.
(4) Техническата документация на скорос­
томер за средна скорост трябва да съдържа 
доказателства за начина на синхронизиране на 
времето. Проверката на синхронизацията на 
времето трябва да се извършва автоматично, 
без намесата на оператор, така че състоянието 
на синхронизацията на устройствата за засне­
мане да бъде надеждно установено още при 
първоначалния монтаж, без да са необходими 
последващи измервания.
Чл. 424. (1) Върху скоростомера трябва да 
има неизтриваеми означения за:
1. името на производителя;
2. типа и идентификационния номер.
(2) Върху всяко присъединено устройство 
трябва да е нанесен съответен типов или 
идентификационен номер.
Чл. 425. (1) Максималните допустими 
грешки на скоростомерите трябва да бъдат:
1. при измерване на скорост чрез симу­
лиране на сигнал: ± 1 km/h за скорости до 
100 km/h или ± 1 % от измерената стойност 
за скорости над 100 km/h;
2. при измерване на скорост при условия 
на функциониране: ± 3 km/h за скорости до 
100 km/h или ± 3 % от измерената стойност 
за скорости над 100 km/h.
(2) Скоростомерът трябва да може да из­
вършва измервания с грешка, която не надви­
шава максимално допустимата, в температурен 
обхват най-малко от минус 10 °С до 55 °С.
(3) За скоростомери, монтирани в пътно 
превозно средство, температурният обхват по 
ал. 2 е от 0 °С до 50 °С.
(4) Ако границите на определения от про­
изводителя температурен обхват бъдат пре­
минати, скоростомерът трябва автоматично 
да преустанови измерванията.
Чл. 426. (1) Лазерният скоростомер, из­
мерващ скоростта с помощта на оператор, 
трябва да е снабден с устройство за прицел­
ване, насочено по посока на светлинния лъч.
(2) Мощността на излъчване на лазерния 
скоростомер не трябва да превишава клас 1 
съгласно БДС EN 60825-1.
(3) Лазерният скоростомер трябва да е 
снабден с устройство за измерване на раз­
стоянието до ППС с максимално допустима 
грешка ± 0,3 m.
Чл. 427. (1) Скоростомерът за средната 
скорост трябва да открива присъствие на 
пътното превозно средство в момента на 
влизане и излизане в базовото разстояние и 
да идентифицира пътното превозно средство.
(2) Скоростомерът трябва да бъде проек­
тиран така, че да прави по две или повече 
измервания, използвайки независими един 
от друг методи.
(3) Основният метод за измерване на средна 
скорост се използва за предоставяне на пър­
вичните доказателствени данни за скоростта 
на пътното превозно средство.
(4) Контролният метод за измерване на 
средната скорост на пътното превозно средство 
е независим от основния метод и се използва 
за проверка на точността на измерване на 
скоростомера.
(5) Интервалът от време, използван в 
контролното измерване, трябва да започва в 
рамките на 0,1 s от началото и да свършва в 
рамките на 0,1 s от края на основното измер­
ване. Точността на контролното измерване 
трябва да е в рамките на 10 % от средната 
скорост, определена от основното измерване. 
Чл. 428. Скоростомерите се предоставят 
на пазара и/или се пускат в действие след 
одобряване на типа и след първоначална про­
верка и подлежат на последващи проверки.
Чл. 429. Полевият тест се извършва чрез 
измерване на скорост в реален трафик с цел 
комплексно оценяване на факторите, влия­
ещи върху резултатите от измерванията на 
скоростта. Измерванията се извършват в 
условия на променящи се скорости, гъстота 
на трафика и по възможност – при различни 
температури.
Чл. 430. (1) За одобряване на типа се из­
питва един брой скоростомер и изпитването 
включва:
1. измерване на микровълновата секция 
за радарни скоростомери;
2. предварителен тест на въздействия на 
електронния блок;
3. измерване на механична издръжливост;
4. измерване на климатична устойчивост;
5. воден тест за частите, изложени на вода;
6. грешката на измерване на разстоянието 
до пътното превозно средство – за лазерни 
скоростомери;
7. грешката при измерване на скоростта 
при симулиране на сигнал и при полеви тест.